Sag om hvorvidt den fælles forældremyndighed skal bevares for parters fælles barn, og hvorvidt Far skal have samvær med fælles barn
Ret: Retten i Kolding (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I KOLDING
DOM

afsagt den 2. juni 2021

Sagen er behandlet for lukkede døre

Sag BS-39188/2020-KOL

Mor
(beskikket advokat Jesper Håkonsson)

mod

Far
(beskikket advokat Carsten Hove)

Denne afgørelse er truffet af Dommer.

Sagens baggrund og parternes påstande

Sagsøgeren, Mor, har nedlagt påstand om, at den fælles forældremyndighed over
Barn, Født 2008, op-hæves og tillægges hende, jf. forældreansvarslovens § 11.

Sagsøgte, Far, har nedlagt påstand om frifindelse, og har endvidere nedlagt
følgende påstand om fastsættelse af samvær med Barn:

”...
Almindeligt samvær:

En optrapningsordning i følgende intervaller:



/

2

Trin 1.
Far skal fra 1. juni 2021 have samvær med Barn hver lør-dag i ulige uger fra klokken
10.00 til klokken 16.00.

Trin 2.
Far skal fra 1. september 2021 have samvær med Barn hver lørdag i ulige uger fra
klokken 10.00 til den efterfølgende søndag klokken 16.00.

Trin 3.
Far skal fra 1. marts 2022 have samvær med Barn hver fredag i ulige uger fra
klokken 16.00 til den efterfølgende søndag klokken 16.00.

Feriesamvær med ikrafttræden fra 1.marts 2022:

Feriesamvær:
Vinterferie: I ulige år fra fredag før ferien til søndag 9 dage senere kl.

16.00. Ferien følger skoleferien på det sted, hvor børnene
bor.

Påskeferie: Lige år fra fredag før palmesøndag til onsdag før skært-
orsdag kl. 16.00. Ulige år fra onsdag før skærtorsdag kl.
12.00 til 2. påske-dag kl. 16.00.

Kristi Himmelfart,
pinse, St. Bededag: Falder det løbende samvær i forbindelse med disse hellig-

dage, udvides samværet til også at omfatte helligdagen – for
Kristi Himmelfarts feriens vedkommende også med
fredagen.

Sommerferie: 21 dage i skolernes sommerferie. 14 dage sammenhæn-
gende og 7 dage sammenhængende.

Ferien starter og slutter en lørdag kl. 12.00.

Kan forældrene ikke blive enige om sommerferiesamvæ-
rets placering, bestemmer mor placeringen af sin ferie først
i de lige år. Far bestemmer placeringen af sin ferie først i
ulige år. Den, der vælger først, skal give den anden
forælder skriftlig besked om feriens placering senest den 1.
marts. Hvis fristen ikke bliver overholdt, må den anden
forælder vælge først og skal give skriftlig besked senest



/

3

den 1. april. Den der vælger sidst, skal give skriftlig be-
sked senest den 1. maj.

Efterårsferie: Lige år fra fredag før ferien til søndag 9 dage senere kl.
16.00. Ferien følger skoleferien på det sted, hvor børnene
bor.

Jul/nytår: Lige år hos far fra den 22. december kl. 16.00 til den 27.
december kl. 12.00 og hos mor fra den 27. december til 2.
januar kl. 16.00. Ulige år hos mor fra den 22. december kl.
16.00 til den 27. december kl. 12.00 og hos far fra den 27.
december til 2. ja-nuar kl. 16.00.

Det almindelige samvær bortfalder, hvis det falder helt eller delvist sammen med
feriesamvær.

Der nedlægges subsidiært påstand om samvær i et mindre omfang – eller med en
længere trinvis optrapning – end principielt påstået.

Det er et vilkår for opstart af samværsordningen, at far forinden hovedforhand-
lingen – eller inden samværets påbegyndelse – hos FERLE får foretaget en hår-test,
der viser, at far ikke indenfor de seneste tre måneder har indtaget euforise-rende
stoffer, dog undtaget THC.
...”

Mor har nedlagt påstand om frifindelse over for Fars samværspåstand.

Familieretshuset har den 7. oktober 2020 indbragt sagen for retten.

Begge parter har haft fri proces under sagen.

Oplysningerne i sagen

Dommen indeholder ikke en fuldstændig sagsfremstilling, jf. retsplejelovens § 218
a, stk. 2.

Statsforvaltningen traf den 14. september 2018 afgørelse om, at der ikke skal
fastsættes samvær mellem Far og Barn.

Af afgørelsen fremgår følgende:



/

4

”...
Begrundelse
Vi har især lagt vægt på, oplysninger om Fars meget usta-bile livsførelse og
misbrug.

Vi mener derfor, at det vil være bedst for Barn, at der ikke fastsættes samvær. Der
har igennem de sidste 6 år ikke har været et længerevarende stabilt samvær. Der har
ikke har været kontakt i mellem Far og Barn de sidste 3 år.

Det forhold, at Far har været clean under den sidste del af sin afsoning og har
afsonet på en behandlingsafdeling kan ikke føre til et andet resultat.

Det er vores vurdering, at Far skal have udvist stabilitet, såvel i livsførelse som
psykisk, og dokumenteret stoffrihed over en længerer pe-riode efter endt afsoning,
før end vi vil behandle en fornyet ansøgning om samvær.

Vi har valgt ikke at inddrage Mor og Barn i sagsoplysningen, da vi mener, at de
oplysninger vi har fra Far og har indhentet om Far, er tilstrækkelige til at belyse
barnets perspektiv. Vi ønsker ikke at inddrage et barn i en proces, som vi på
nuværende tidspunkt, ikke kan se et mere langsigtet perspektiv i.
...”

Ved dom afsagt den 10. juli 2019 af Retten i Kolding stadfæstede retten Statsfor-
valtningens afgørelse i henhold til grundene.

Af en udtalelse af 17. januar 2021 fra Stilling 1 Person 1 fremgår føl-gende om
Far:

”...
Efter aftale med Far, kom lige en beskrivelse af vores ople-velse af Far.

Far startede Oktober sidste år hos i arbejdsprøvning.
Hvor han er gået engageret ind til opgaven, og passer sit arbejde uden problemer og
med højt humør.

I starten skulle Far komme 4 timer to gange i ugen, for lige at komme ind i rytmen.
Det er så stille og roligt blevet hævet så han i alt er her 15 timer i ugen.
Han passer sit arbejde og møder til tiden hver gang.



/

5

Desuden mener jeg der er sket en stor fremgang med Far personligt, han tænker
klarer og ser sundere ud da han er begyndt at spise bedre og sundere.
Vi holder et møde med Fars kontaktperson Person 2 en gang i mellem og hun kan
også se store fremskridt i blandt andet udstråling og at han virker glad og til-freds.
Nu der er kommet mere balance i hans liv.

Vi er i hvert fald rigtig glade for ham i firmaet.
...”

Af en udtalelse af 28. januar 2021 fra Kommune fremgår følgende:

”...
Status januar 2021 Far.

I den socialfaglige indsats er Far i positiv udvikling, der er en god kontakt og Far
respondere på ad-hoc samtaler hos ut. Far er god til at bede om hjælp hvis tingene er
svære. Det er lykkedes Far at få struktur i hverdagen, han er pligtopfyldende i
forhold til de aftaler, og er i aktivering gennem jobcenteret, hvilket har udviklet Far.

Person 3
Stofbehandler i Stofbehandlingen

I den sundhedsfaglige indsats på misbrugscenteret, har vi oplevet en positiv ud-
vikling fra Far. Han henter stabilt sin medicin 3 gange ugentligt, samt aflæg-ger
frivilligt urinprøver et par gange i ugen. Er villig til at tage sundhedssamtaler med
sin kontaktsygeplejerske, når han indkaldes til dette. Far har gennemgå-et hepatitis C
behandling og nu også fri for dette. Så alt i alt en positiv oplevelse af forandring hos
Far.

Person 4
Sygeplejerske i Stofbehandlingen
...”

Af en udateret udtalelse fra sygeplejerske Person 4 fremgår endvi-dere følgende:

”...
Far har været indskrevet på Misbrugscenter siden september 2015.
Her har Far et massivt misbrug med heroin og lægeordineret stesolid og an-dre
smertepræparater.



/

6

Det opleves at Far ønsker et stoffrit liv, da hans søn er en stor motivations-
faktor for ham.
Dog er Fars eneste netværk en del af misbrugsmiljøet og et kriminelt miljø. På
daværende tidspunkt levede Far enormt kaotisk og destruktivt og var
svær at hjælpe rent misbrugsmæssigt, da han var ustabil i afhentninger og samta-ler
ved sin behandler.

Under mange forsøg på forgæves at fastholde Far fra et kaotisk liv med stort
misbrug og hjemløshed, opleves det nu, at Fars motivation for stoffrihed har taget en
positiv drejning. Han har fået fast bolig. Har fået lidt arbejde. Benytter sig at
kommunens tilbud af væresteder, hvor han er meget deltagende i nye tiltag til
forbedringer.
Han har en færdigbehandlet hepatitis C.
Har et stabilt fremmøde og overholder sine samtaler hos ut og behandler.
Efterspørger selv at få taget urinprøver. Er relevant i samtale. Er velsoigneret og
høflig når han møder ind på Misbrugscenter. Opleves ikke at være misbrugende med
hårde stoffer mere. Ryger lidt hash, men dette anses ikke som et problem for vores
sam-arbejde med Far, hvorfor han blot fortsætter sin behandling hos os. Det er en
fornøjelse at se hvordan Far i den grad har taget sig sammen og har valgt en
livsændring i forhold til hvad vi tidligere har set. Vi er klar over at hver dag er en
fristelse for Far, men han formår på bedste vis, at forblive stabil og stoffri.
...”

Af en udtalelse af 26. januar 2021 fra Skole 1 i By 1 fremgår følgende om Barn:

”...
Hvordan trives barnet?
Barn er en god dreng, som gerne vil skolen, og han klarer sig godt fagligt i klas-sen.
Barn har tidligere haft store problemer med temperamentet, men de sidste år er han
modnet meget, og det er ikke længere et større problem. Barn kan ha-ve det svært
socialt, og han har kun et par gode venner. Barn kan i de perioder, hvor han er træt
eller presset komme i konflikter med de andre i klassen, og spe-cielt pigerne. Her har
han svært ved, at sætte sig i andres sted, og forstå egen in-volvering i konflikten.
Han udvikler sig dog i en positiv retning. Han kan også have det svært med, at blive
irettesat af lærere, som han ikke har en god relation til. Barn klarer sig godt i lange
perioder uden problemer, og der går længere og længere mellem perioder, hvor han
har det svært. Barn har specielt i de tidlige-re klasser været meget påvirket over
situationen omkring sin far, og er det til dels stadigvæk, men han er blevet bedre til
at sætte ord på det des ældre han er ble-vet. Barn viser stor tillid til
lærere/pædagoger han stoler på, og er blevet god til, at komme og snakke hvis det er
svært. Barn taler om, at han i perioder har det svært med lillesøster og stedfar. Han
syntes stedfar er hård ved ham, og at han ikke kan få ro fra sin søster. I de perioder
hvor det går godt, så virker han ikke



/

7

berørt af det, men i de perioder hvor det er svært, så fylder det meget. Barn har
tidligere været meget påvirket af situationen omkring far, men han er blevet bed-re
til, at tale om det med Person 5 (pædagog) og mig. Det fylder dog stadigvæk en del.

Er der orden i barnets forhold, eksempelvis vedrørende madpakke, tøj og lek-
tier?
Der er altid styr på madpakker, tøj, idrætstøj, og han har altid lavet sine lektier.

Hvem henter og bringer evt. sædvanligvis barnet?
Barn enten cykler eller går i skole. Engang i mellem bliver han kørt af morfar eller
mor.

Er der bemærkninger vedrørende fravær?
Barn har meget sjældent fravær. Jeg kan se i vores statistikker, at han har 1 fra-
værsdag på 106 skoledage.

Hvordan fungerer forældresamarbejdet?
Forældresamarbejde er ikke eksisterende i forhold til far. Far tog kontakt til mig for
et par år siden fra fængslet, og hørte ind til hvordan det gik Barn. I forhold til mor, så
svarer hun hver gang vi enten skriver over Aula eller ringer, samt del-tager i alle
forældremøder og forældresamtaler.

Hvordan er indtrykket af barnets kontakt til den øvrige familie?
Vores oplevelse er, at han har kontakt til sin morfar og mormor, samt mors fami-lie.
Jeg er ikke sikker på der er kontakt til fars del af familien. Vi hører ikke Barn tale
om fars familie, andet at der er en farmor.
...”

Under sagens behandling i retten er der blevet afholdt børnesamtale med Barn, og
den Børnesagkyndig, har i et notat af 6. februar 2021 gengivet hovedindholdet af
samtalen således:

”...
Samtale med Barn

Barn blev indledningsvist informeret om baggrunden for samtalen, herunder at det er
frivilligt at deltage i samtalen og også, at han havde mulighed for at bede ut. om ikke
at føre udtalelser til referat, hvis der var oplysninger, han ikke ønske-de, at hans
forældre skulle gøres bekendt med. Desuden blev han informeret om, at det er
Rettens opgave at træffe afgørelse ud fra, hvad der vurderes at være det bedste for
ham. At hans ønsker er meget centrale, men at ansvaret for en afgørel-se vedrørende
forældremyndighed og samvær ligger hos dommeren alene.



/

8

Barn tilkendegav indledningsvist, at han gerne ville deltage i samtalen. Han fortalte,
at han havde glædet sig til samtalen, og at han var glad for at få mulig-hed for at
fortælle om sine ønsker. Til slut tilkendegav han at være indforstået med, at
samtalens indhold blev fremlagt hans forældre i dens helhed.

Samtalens indhold

Adspurgt til forhold vedrørende skole, venner og fritid fortæller Barn, at han er glad
for at gå i skole. Det er bedre end at være hjemme her under Corona-ned-lukningen.
Han har gode venner, som han er sammen med både i og udenfor skolen. Han går i
fritiden til rollespil.

Om forholdene i hjemmet oplyser Barn, at han bor sammen med sin mor, sin papfar
og sin lillesøster. Barn synes, det er dejligt at bo sammen med mor. De spiller
brætspil, de går ture, og så har de lige fået en hund.

Adspurgt til ønsker vedrørende samvær oplyser Barn, at han ikke vil se sin far nu, da
han ved, han er på stoffer. Hvis far stopper med at tage stoffer, vil Barn til gengæld
gerne se sin far. Barn ved, at far tager stoffer, for det siger mor, han gør.

Adspurgt til oplevelser med far fortæller Barn, at han kan huske, at han har væ-ret i
skoven med far. Han kan også huske, at de har spillet Play Station sammen og gået
ture sammen, og han husker, at de har været sammen i en legepark. Barn husker
umiddelbart kun gode oplevelser med far. Barn husker, at far er ble-vet sur på ham
en enkelt gang, men Barn tilføjer, at det også var fordi, han blev ved med at afbryde
far, mens han talte i telefon. Adspurgt til om der har været si-tuationer, hvor far ikke
har overholdt aftaler om samvær, er Barn lidt usikker. Barn oplyser, at far altid
plejede at være glad, når de skulle ses, så Barn tror ikke, at far med vilje ville lade
være med at møde op.

Barn fortæller, at han fik en gave af far forrige jul. Han blev glad og tænkte på, om
det måske var fordi, far var klar til at se ham. Ut. spørger Barn, om han har fortalt til
sin mor, at han gerne vil se sin far forudsat, far ikke tager stoffer. Barn siger, at det
har han, og at mor bakker ham op.

Adspurgt til om der er noget, Barn har lyst til at sige til sin far, svarer han, at han
gerne vil sige til sin far, at han savner ham. Adspurgt til om Barn kunne finde på at
skrive til far og fortælle ham, at han savner ham, svarer han, at det vil han kun gøre,
hvis han får lov af mor. Barn fortæller, at han kan være usikker på, om far kan finde
på at bede ham om at gøre noget ulovligt. Han ved, at far har siddet i fængsel. Det
har mor fortalt.



/

9

Adspurgt til om Barn på noget tidspunkt har haft kontakt til sin far telefonisk eller
via nettet, afviser han. Han har ikke haft lyst. Han synes, det er far, der skal tage
kontakt. Barn fortæller, at hans mor på et tidspunkt for lang tid siden skul-le tjekke,
om far havde det ok, og at mor spurgte, om han havde lyst til at tage med. Det
ønskede Barn imidlertid ikke, for han havde ikke lyst til at se sin far, hvis han havde
det dårligt. Adspurgt afviser Barn at have oplevet sin far stof-påvirket. Han har
heller ikke set ham have det rigtigt skidt.

Hvis far ellers kan holde sig clean, vil Barn gerne se sin far hver anden wee-kend.
Adspurgt til hvad der skal til for, at Barn kan føle sig tryg under et samvær, svarer
Barn, at han vil være tryg, hvis han ved, at hans far har været
clean i en måneds tid forud for et eventuelt samvær. Barn mener godt, at han
vil kunne sige fra, hvis han oplever, at far ikke er klar. Barn ser ikke overvåget
samvær som en løsning. Barn tror, det vil være fint, hvis far forud for et samvær
kunne aflægge en ren drug-test. Adspurgt til samværets omfang svarer Barn, at han
kunne forestille at starte op med 1 times samvær ca. 3 gange og så udvide det til 2
timer, hvis det går godt. Hvis det herefter også går godt, tænker Barn, det vil være
fint gradvist at udvide samværet til samvær hver anden wee-kend.

Vedrørende forældremyndighed mener Barn ikke, at far har noget at bruge den til.
Barn fortæller, at mor skal bruge meget tid på at finde far, hvis de f.eks. skal på ferie,
og der skal underskrives et pas. Barn synes, det er fint, hvis mor får fuld
forældremyndighed, så der ikke er så meget besvær. Barn har ikke noget imod, at far
bestemmer, men Barn synes ikke, det giver mening nu, der ikke er samvær. Og skal
der være samvær, tænker Barn heller ikke, at der vil være no-get til hinder for, at det
kun er mor, der bestemmer. Adspurgt til om Barn har indtryk af, at den fælles
forældremyndighed har givet mor problemer, fortæller Barn, at mor nogle gange har
været i misbrugsmiljøet for at lede efter far, hvis hun har haft brug for en underskrift,
og Barn tror, at dette har været ubehage-ligt for mor.

Indtryk og vurdering

Barn er 12 år og fremtræder af udseende aldersvarende, soigneret og velklædt. Han
fremtræder venlig og imødekommende og god i kontakten. Øjenkontakten er
velmoduleret, og mimikken er varieret og afstemt ift. det talte sprog. Barn
samarbejder fint omkring samtalen, hvor han adspurgt besvarer spørgsmål, og
opfordret uddyber han gerne sine svar. Han kommer også med flere oplysninger
spontant. Han giver indtryk af, at han er glad for at blive hørt. Han indleder sam-
talen med at sige, at han har glædet sig til at få lov til at fortælle om sine ønsker.

På baggrund af samtalen er det vurderingen, at Barn udtaler sig i overensstem-melse
med egne ønsker og behov, når han fortæller, at han ønsker at se sin far



/

10

forudsat, far holder sig clean. Barn oplyser, at han har positive erindringer om sin
far, og han får tårer i øjnene, idet han fortæller, at han savner sin far. Det er dog
afgørende for Barn, at hans far er clean, hvis der skal være samvær. Det er
indtrykket, at det vil give Barn ro forud for et samvær, hvis far kan bevise, at han
ikke har taget stoffer – dette via en ren drug-test. Kan far fremvise en ren drug-test,
er det indtrykket, at dette vil være tilstrækkeligt til, at Barn vil kunne finde ro og
tryghed i samværet.
...”

Der er under sagen fremlagt en række yderligere dokumenter, herunder bl.a. en
personundersøgelse af 31. august 2017 vedrørende Far, et brev af 13. marts 2018
fra Nr. Snede Fængsel til Statsforvaltningen, et brev af 31. maj 2018 fra
Sydøstjyllands Politi til Statsforvaltningen og et mødenotat for fa-milieretlig
udredning af 14. juni 2020.

Forklaringer

Mor har forklaret, at hun bor i et rækkehus på Vej i By 2. Rækkehuset er på 95
m  . Hun bor sammen med Barn og Søsken, der er 8 år. Hun arbejder som Stilling
2 i Arbejdsplads 1. Hun er ansat på fuldtid. Hun har en kæreste. Det er helt nyt, og
børnene kender endnu ikke hendes kæreste.

2

Hun og Far mødte hinanden i 2005. De boede sammen fra 2005 til 2010. Far
begyndte at få et misbrug. og hun sagde til ham, at han skulle stoppe, da de ellers
blev nødt til at flytte fra hinanden. De ejede på davæ-rende tidspunkt et hus i By 3.
De blev enige om at gå fra hinanden. Far kom hjem og var meget påvirket. Det
endte ud i vold. Hun tog Barn og en sportstaske og ringede til sin søster, der kørte
hende og Barn på krisecenter. De boede på krisecenteret, indtil hun efter tre
måneder fik en lejlighed i By 1. Hun meldte Far til politiet for vold, og han er
blevet dømt herfor. Der er ingen kontakt mellem Far og Barn. Der gik ca. seks
måneder, fra hun meldte Far til politiet, til sagen skulle i retten. I denne periode
var der ingen kontakt mellem Far og Barn. Far tog en overdosis i 2011, og alle
hans indre organer var ved at stå af. Hun havde Barn med på sygehuset, så han
kunne sige farvel til sin far. Skæbnen ville, at Far kom ud på den anden si-de. Far
kom på et afvænningscenter, og hans behandler mente, at det var vigtigt, at Far
havde kontakt med Barn. Hun var til et møde på afvæn-ningscentret, hvor de blev
enige om, at Far skulle have samvær med Barn hjemme hos hende. Mødet fandt
sted i 2012, men det udviklede sig til ingen-ting.

Adspurgt, om der på noget tidspunkt har været en stabil kontakt mellem Far og
Barn, har Mor forklaret, at Far på et tids-



/

11

punkt fik en kæreste, og dér gik det rigtig godt. Far var clean og stabil, og han
havde stabilt samvær med Barn i ca. halvandet år. Da Far og hans kæreste fik fra
hinanden, flyttede Far for sig selv. Samværet med Barn fortsatte i 2-3 måneder, til
Barn kom hjem og fortalte, at Far fik blackouts, og at han ikke blev lagt i seng.
Den sidste kontakt mellem Far og Barn var i 2014.

Barn er en glad og smilende dreng. Han klarer sig godt socialt. Han går til rol-
lespil i sin fritid. Barn er inde i en stabil periode. Han har ikke skiftet skole, ef-ter
at de er flyttet til By 2. Hun tænker, at det er helt korrekt, at Far ikke længere er
påvirket. Dengang, Barn havde samvær med sin far, var Barn kortluntet, aggressiv
og udadreagerende. Hun fik lavet en specialaftale med Barns klasselærer, Person
6. Barn følte, at han fik et andet bånd til skolen, og han blev mere afbalanceret.
Barn har knyttet sig meget til en pædagog, der hedder Person 7, på hans
fritidssted.

Adspurgt, hvordan Barn reagerede, da han var til børnesamtale i retten, har Mor
forklaret, at da Barn kom ud fra samtalen, spurgte hun, om det var gået godt. Barn
gav udtryk for, at han syntes, at det var gået godt, men at det var hårdt at være i
samtalen. Barn fortalte, at spørgsmålene kom så hurtigt efter hinanden, at han
havde svært ved at forholde sig til dem. Han virkede som den samme Barn efter
børnesamtalen. For Barn er Far hans far, og Far er ikke et tabu hjemme hos dem.

Adspurgt, om der f.eks. hænger nogle billeder af Barns far i hjemmet, har Mor
forklaret, at hun kom så hurtigt ud af huset i By 3, at hun ikke fik noget med sig.
De billeder, hun har af Far, er ikke no-gen, som hun vil vise Barn.

Adspurgt, hvorfor hun ønsker at få forældremyndigheden alene over Barn, har
Mor forklaret, at der er rigtig mange ting, der bliver problematiske. Det drejer sig
f.eks. om tandlæge, da Barn har saksebid. Nor-malt putter man en bøjle på, men
fordi der er tale om speciel behandling, skal der et samtykke til fra Far. Hun har
tidligere måttet ud at finde Far i narkomiljøet for at få hans underskrift, så Barn
kunne få et pas. Det lykkedes til sidst at finde Far, selvom det var et værre
detektivarbejde. Da Barn skulle på lejrskole, skulle hun også have Fars samtykke
til det. Barn går på noget, der hedder Skole 2, hvor han spiller Instrument. Skolen
har spurgt, om de må lægge billeder og videoer ud på deres hjemmeside, men hun
har måttet afslå dette, da det også kræver samtykke fra begge forældre. Barn har
fortsat ikke noget pas. Hun har søgt om pas til Barn, men Far har ikke givet
samtykke hertil. De har også snakket om skiferie i uge 50, hvor hun har måttet
sige, at hun ikke ved, hvor hun står.



/

12

Hun ønsker ikke, at Far har samvær med Barn. Årsagen hertil er, at hun ønsker at
skåne sin søn. Far skal ikke se Barn, når han har et dagligt for-brug af hash. Det
har været forsøgt før, og dér kom Barn hjem og fortalte, hvordan man laver en
joint. Det skal man ikke som 10- eller 11-årig eller i dag for den sags skyld. For
Barn er hans far en superhelt. Der er meget, som hun har skånet Barn for. Barn
ved godt, hvad det vil sige at være misbruger. Det har hun fortalt Barn i en
”børneudgave” . ”Clean” er et udtryk, som de bruger derhjemme. Hendes
drømmescenarie er, at Barn både har sin mor og sin far, men det skal ikke være på
bekostning af hans trivsel. Det eneste kriterium, hun har haft, er, at Far ikke er i
misbrug, og at han aflægger rene urinprøver. Hun har både sin familie og venner i
nærområdet. Hendes lillesøster er rigtig god til at tage sig af børnene. Hendes mor
og stedfar bor også tæt på og er gode til at tage sig af børnene. Søskens farmor og
farfar er også inde over. Barn betrag-ter dem som sin egen farmor og farfar. Siden
2014 har der kun været kontakt mellem Far og Barn én gang. Det var, da Far kom
for at hente Barns mobiltelefon. Far har ikke givet Barn gaver til fødselsdag og
jul. Far må gerne ringe til Barn, men det har han ikke gjort.

Adspurgt om udtalelsen fra sygeplejerske Person 4 har Mor forklaret, at hun
tænker, at det er rigtig rart for Far. På mis-brugscenteret kender de ikke
historikken. Hun tror bestemt ikke, at Far bluffer, men han har sine op- og nedture.
Hendes bekymring er, om jointen bli-ver til mere.

Adspurgt, hvad hun ville gøre, hvis hun havde en ”tryllestav” , har Mor forklaret,
at Far skulle aflægge fuldstændig rene urinprø-ver i minimum tre måneder.
Derefter kunne man begynde at se på, hvor Person 7 er. For hende er en joint også
et misbrug. Hun tænker, at det er helt normalt, at Barn under børnesamtalen har
givet udtryk for, at han rigtig gerne vil se sin far. Der har været en problematik
omkring, at Barn skal til psykolog. Dette kræver samtykke fra begge forældre, og
hun er blevet nødt til at gå gennem kommunen med det. Det er fem år siden, at
hun og Far sidst har talt med hinanden om om Barn. Der har ikke været nogen
kontakt mellem dem i de sidste fem år.

Far har forklaret, at det er rigtigt, at han ikke har haft samvær med Barn siden
2014. For fire år siden forsøgte han at aflevere en mo-untainbike som
fødselsdagsgave til Barn, men det blev afslået. Han har desu-den ikke måttet ringe
til Barn. Telefonen er ikke blevet taget, og der er ikke blevet svaret på hans
beskeder.

Det er mange år siden, at han har været helt ude i torvene. Han har været i et
kraftigt misbrug i to perioder. Det er rigtigt, at han har været inde at afsone. Han
blev løsladt til jul sidste år. Den forrige afsoning var en fængselsstraf på 15



/

13

måneder. Under afsoningen var han clean, og han modtog psykiatrisk hjælp.
Statsamtet ville ikke gå med til, at han fik samvær med Barn, idet statsamtet
mente, at han skulle vise en længere stabil periode. Det er efter, at Mor har søgt
om fuld forældremyndighed, at han har besluttet sig for igen at søge om samvær
med Barn. Det er mere end to år siden, at han sidst har taget hårde stoffer. Han får
stadig metadon. Han kommer på mis-brugscentret én gang om ugen for at hente
metadonen. Der bliver foretaget stikprøvekontrol en gang imellem.

Adspurgt, om han går til samtaler på misbrugscentret, har Far forklaret, at de lige
spørger, hvordan det går. Han går til mange samta-ler, bl.a. hos sagsbehandlere.
Han fik en skade i forbindelse med en ar-bejdsulykke. Han fik ordineret stærk
medicin. Han og hans ekskæreste begynd-te at gå hinanden på nerverne. Han
begyndte at misbruge morfin. Han gik ned med flaget, og han fik ordineret
lykkepiller. Noget af den medicin, han fik, var benzodiazepiner. Han flyttede og
boede først på gaden, inden han flyttede på forsorgshjem.

Han er for tiden i et praktikforløb hos Arbejdsplads 2 . Det er et praktikforløb med
henblik på bevilling af flexjob. Det skal nok passe, at han startede i prak-
tikforløbet i oktober 2020. Person 1 kan godt bruge ham, men sagsøgte kan ikke
se, hvad formålet skulle være med at arbejde som Stilling 3, når han ikke længere
kan arbejde som Stilling 4. Det går fint med at arbejde 15 timer om ugen. For en
måned siden flyttede han til en ny lejlighed. Lejligheden er på 65 m  .2

Han er frisk på at være sammen med Barn. Det har han været rigtig længe. Det er
dog svært, når telefonen ikke bliver taget. Han har prøvet at få sin tante til at
aflevere fødselsdagsgaven til Barn, men hun er også blevet afvist. Mens han boede
på Institution, blev han nødt til at tage noget for ikke at gøre skade på sig selv.
Han var meget ked af det, fordi han ikke så Barn. I dag er hans tilværelse stabil,
selv om det økonomisk set er noget rod. Han er på kon-tanthjælp. Mor får dobbelt
så meget i børnepenge, som han har at leve for. Når han ikke er på arbejde, sidder
han for det meste derhjemme, hvis han ikke kører ned i folkekøkkenet. Han vil
rigtig gerne se Barn. Der er meget, som de kan foretage sig udenfor. Det har de
også gjort før i tiden. Han vil gerne fortsæt-te med at ryge en joint om morgenen.
Han brugte dette til at komme ud af me-dicinen med. Han fik otte forskellige
præparater, og det er han kommet ud af nu. Det er ikke hver dag, han ryger en
joint, men det sker i hvert fald en gang om ugen. Det fjerner hans uro. Hvis Mor
siger, at han skal stoppe med at ryge hash, så vil han gøre dette. Hvis retten
bestemmer, at han skal aflægge re-ne urinprøver, vil han også gøre dette. Han har
aflagt urinprøver det seneste halvandet år, og der er kun metadon i dem. Før han
begyndte at ryge hash, fik han Rivotril, som gjorde, at han mistede følelsen i
fingrene og fik problemer med hukommelsen. Det er bl.a. det, der har bevirket, at
han har lavet nogle



/

14

dumme ting. Han har ikke lavet dumme ting, efter at han har lagt medicinen fra
sig. Han har været inde at se i e-Boks, og der står ikke noget om et pas. Der er
heller ikke nogen, der har ringet eller skrevet til ham om et pas til Barn. Han
havde afmeldt e-Boks, mens han var inde at afsone. Han modtager ikke post i sin
e-Boks. Det er selvfølgelig i orden, at Barn får et pas.

Adspurgt, hvorfor han stadig ønsker at have del i forældremyndigheden, har Far
forklaret, at han synes, at det går den helt forkerte vej med Barn. Mor har
kidnappet hans søn. Mor havde problemer med sin eksfyr. Hver gang hans navn
blev nævnt, blev hendes eksfyr pissesur. Han har ikke kunnet gøre noget.

Adspurgt, hvorfor han ikke for længst er stoppet med at ryge hash, har Far
forklaret, at han ikke vidste, at der ville gå så lang tid. Han tænker, at samværet
skal være uden overvågning. Til at begynde med kan han have samvær med Barn
en time eller to ad gangen, og efterfølgende kan samværet trappes op. Han har
ikke et kriminelt netværk. Han køber hash, men han kommer ikke i
misbrugsmiljøet. Når han ikke er på arbejde, er han der-hjemme. Dommen på 1 år
og 3 måneders fængsel afsonede han på fuld tid. Han kan ikke huske, hvornår han
blev løsladt. Han valgte at afsone i et lukket fængsel for at være et sted, hvor der
ikke var stoffer. Da han afsonede dommen på 3 måneders fængsel, foregik det i et
åbent fængsel.

Retsgrundlaget

Det fremgår af forældreansvarslovens § 11, at retten kun kan ophæve den fælles
forældremyndighed, hvis der er holdepunkter for at antage, at forældrene ikke kan
samarbejde om barnets forhold til barnets bedste. Af forarbejderne til be-
stemmelsen fremgår det, at det ikke kræves, at der er enighed mellem forældre-ne
om samtlige spørgsmål vedrørende barnet, men at det centrale er, om foræl-drene
kan håndtere deres eventuelle uenigheder på en sådan måde, at det ikke går ud
over barnet, jf. lovforslag nr. 157 af 13. april 2012. Af forarbejderne frem-går
endvidere følgende:

”...
Den foreslåede formulering af § 11, 2. pkt., er en mindre ændring af bestemmel-sen.
Afsættet for vurderingen af, om den fælles forældremyndighed skal ophæ-ves, er
fortsat forældreansvarslovens overordnede intention om at fastholde for-ældrenes
fælles ansvar for barnet, bl.a. gennem et udgangspunkt om fælles foræl-
dremyndighed. Afgørelsen skal tage udgangspunkt i, hvad der er bedst for bar-net,
jf. forældreansvarslovens § 4, og i, om der er konkrete holdepunkter for, at
forældrene ikke vil kunne samarbejde om barnet til barnets bedste. Det kræves
således efter § 11 fortsat ikke, at der er enighed mellem forældrene om samtlige



/

15

spørgsmål vedrørende barnet. Det centrale er, om forældrene kan håndtere deres
eventuelle uenigheder på en sådan måde, at det ikke går ud over barnet.

Det foreslås, at de kriterier og hensyn, som inddrages i vurderingen af spørgsmå-let
om ophævelse af den fælles forældremyndighed efter de gældende regler, fortsat
skal inddrages, da disse forhold også vil have betydning for samarbejds-potentialet.
Det vil fortsat have betydning for vurderingen, hvis en forælder har udøvet vold eller
lignende mod den anden forælder, barnet eller andre i familien. Voldsudøvelsen kan
påvirke familien som helhed i en sådan grad, at det ikke kan antages at være i
barnets interesse, at der i disse situationer skal dømmes til fæl-les
forældremyndighed. Det samme vil være tilfældet, hvis der er sket seksuelle
krænkelser af barnet, den anden forælder eller andre familiemedlemmer. Det kan
som udgangspunkt heller ikke anses for at være i barnets interesse, at der døm-mes
til fælles forældremyndighed, hvis en forælder er uegnet som forældremyn-
dighedsindehaver, f.eks. på grund af massivt misbrug, en alvorlig psykisk lidelse
eller andet, der gør forælderen uegnet til at deltage i væsentlige beslutninger
vedrørende barnets liv. Der kan også være tale om, at en forælder ikke er interes-
seret i at varetage omsorgen for barnet og ved sin adfærd har vist, at den pågæl-
dende ikke har til hensigt at deltage i barnets liv. Det kan f.eks. være en forælder,
som efter praksis ikke vil få samvær, eksempelvis fordi den pågældende ikke har
formået at være i stabil kontakt med barnet eller har været fraværende i barnets liv i
flere år, og den manglende kontakt kan tilskrives samværsforælderens egne forhold.

Hertil kommer, at retten efter den foreslåede nyaffattelse af § 11, 2. pkt., kun kan
ophæve den fælles forældremyndighed, hvis der er holdepunkter for, at foræl-drene
ikke kan samarbejde om barnets forhold til barnets bedste. Det betyder, at der skal
kunne påvises konkrete holdepunkter for, at forældrene må antages ikke at kunne
samarbejde – også fremadrettet – til bedste for barnet. Dette vil afhænge af en
konkret vurdering, hvor det kan tillægges betydning, i hvilken grad foræl-drene
kommunikerer med hinanden om barnet og barnets forhold, idet kommu-nikationen
skal kunne danne fundament for et egentligt samarbejde. Fælles for-ældremyndighed
må således forudsætte, at forældrene realistisk set er i stand til sammen og inden for
rimelig tid at blive enige om spørgsmål om barnet, og at forældrene ikke mere
regelmæssigt har behov for myndighedernes hjælp til at kunne træffe beslutninger
om barnet, og uden at der opstår vedvarende konflik-ter. Manglende tillid til den
anden forælder eller manglende vilje til eller evne til at være fleksibel og tilpasse sin
egen opfattelse til den anden forælders opfattelse kan indikere, at fælles
forældremyndighed ikke er bedst for barnet, jf. forældre-ansvarslovens § 4.

Skyldes konflikterne omkring samarbejdet og barnet, at den ene forælder uden
påviselig grund har forsøgt at hindre den anden forælders kontakt til barnet, skal
retten fortsat anlægge et fremtidsorienteret perspektiv ved vurderingen af, hvad



/

16

der er bedst for barnet. Det tillægges således stor vægt, hvem af forældrene, der har
bedst evne til at samarbejde og dermed på længere sigt kan sikre barnets kontakt til
den anden forælder.
...”

Parternes synspunkter

Parterne har frafaldet procedure.

Rettens begrundelse og resultat

Det lægges efter forklaringerne til grund, at parterne ophævede samlivet i 2010, da
Barn var omkring to år gammel, samt at der ikke har været nogen kontakt mellem
Barn og Far siden 2014.

Efter bevisførelsen lægges det endvidere til grund, at Far er blevet straffet for at
have øvet vold mod Mor, samt at der ikke har været nogen kontakt mellem
parterne i de seneste fem år.

Det lægges endelig til grund, at det ikke har været muligt for Mor at opnå Fars
samtykke til, at Barn kan få for-nyet sit pas, samt at parternes manglende
kommunikation har medført forskel-lige vanskeligheder, herunder i forbindelse
med tandlægebehandling, psyko-logbehandling og deltagelse i lejrskole.

På denne baggrund og efter en samlet vurdering af oplysningerne i sagen, her-
under indholdet af børnesamtalen, finder retten, at der er konkrete holdepunk-ter
for, at parterne ikke må antages at kunne samarbejde til bedste for Barn.

Det findes derfor at være bedst for Barn, at den fælles forældremyndighed
ophæves og tillægges Mor, jf. forældreansvarslovens § 11, 2. pkt., jf. § 4.

Statsforvaltningen traf den 14. september 2018 afgørelse om, at der ikke skulle
fastsættes samvær og begrundede bl.a. afgørelsen med, at der igennem de sid-ste 6
år ikke havde været et længerevarende stabilt samvær. Statsforvaltningen
vurderede desuden, at Far skulle udvise stabilitet, såvel i livsførelse som psykisk,
og dokumentere stoffrihed over en længere periode ef-ter endt afsoning, før
Statsforvaltningen ville behandle en fornyet ansøgning om samvær. Ved dom
afsagt den 10. juli 2019 stadfæstede Retten i Kolding Statsforvaltningens afgørelse
i henhold til grundene.

Far har forklaret, at det er mere end to år siden, at han sidst har taget hårde stoffer,
men at han gerne vil fortsætte med at ryge en joint



/

17

om morgenen. Han har endvidere forklaret, at det ikke er hver dag, han ryger en
joint, men at det i hvert fald sker en gang om ugen. Endelig har Far bl.a. forklaret,
at han, før han begyndte at ryge hash, fik Rivo-tril, som gjorde, at han mistede
følelsen i fingrene og fik problemer med hukommelsen, hvilket bl.a. er det, der har
bevirket, at han har lavet nogle dum-me ting.

Selv om der er sket en væsentlig forbedring af Fars for-hold, må det således
lægges til grund, at han stadig har et hashmisbrug.

På denne baggrund og ud fra oplysningerne i sagen, herunder indholdet af bør-
nesamtalen, finder retten efter en samlet og konkret vurdering af Barns for-hold, at
der for tiden ikke er grundlag for at fastsætte samvær mellem Barn og Far, heller
ikke som overvåget samvær, jf. forældre-ansvarslovens § 19 og § 21, jf. § 4.

T H I  K E N D E S  F O R  R E T :

Den fælles forældremyndighed ophæves, og Mor skal ha-ve forældremyndigheden
alene over Barn, Født 2008.

Mor frifindes for den nedlagte påstand om fastsættelse af samvær med Barn.

Ingen af parterne betaler sagsomkostninger til den anden part eller til statskas-sen.



/

 




/